[{"text_idx": "#000000", "text": "Bazkideen berriztatzea eta bazkide berrien izen-ematea"}, {"text_idx": "#000001", "text": "Lamiak UBR-k berriz ere egingo du jauzi zelaira"}, {"text_idx": "#000002", "text": "Madrilgo Hortaleza XV taldearen zelaian jokatuko da larunbat honetan, martxoaren 26an, Mater Series txapelketako 2. jardunaldia."}, {"text_idx": "#000003", "text": "Orain dela hiru hilabete pasatxo hasi zen kirol-abentura hau Mairena del Aljarafe herrian, eta oraingoan Madrilen izango da txanda. Bertan, gure jokalariak beste sei talderekin batera arituko dira txapelketan."}, {"text_idx": "#000004", "text": "35 urtetik gorako emakumeek hartuko dute parte, eta bi taldetan egongo dira banatuta. Lamiak bigarren multzoan egongo da eta Sevillako \u201cMalas Madres\u201d, Madrilgo \u201cKamalehoiak\u201d eta Puerto de Santa Mari\u0301ako \u201cCamaleonas + Black\u201d taldeekin lehiatuko da."}, {"text_idx": "#000005", "text": "Txapelketa 11:00etan hasiko da, eta finala 17:20an izango da. Inflexio-puntua izan nahi du emakumeak \u2014jokalarien amak direnak eta ez direnak, klub desberdinetako jarraitzaileak...\u2014 errugbia jokatzera eta gure kirolarekin gozatzera animatzeko; izan ere, txapelketaren leloak dioen bezala, \u201cinoiz ez da berandu baloia obalatua bada\u201d."}, {"text_idx": "#000006", "text": "Zalantzarik gabe, gure jokalariak errugbiaren festa honetara joango dira dena emateko eta jardunaldiaz gozatzeko asmoz, eta, orobat, Bilboko bandera maila gorenean uzten saiatzeko."}]